**КОМИ РЕСПУБЛИКАЛӦН ОЛАНПАС**

**“Коми Республикаын сьӧмкуд система да сьӧмкуд удж йылысь”**

 **Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося косму тӧлысь 21 лунӧ

**1 статья.** Пыртны “Коми Республикаын сьӧмкуд система да сьӧмкуд удж йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5265 ст.; 2008, 5 №, 197 ст.; 12 №, 730 ст.; 2009, 33 №, 621 ст.; 2010,17 №, 391 ст.; 37 №, 864 ст.; 2011, 14 №, 329 ст.; 37 №, 991 ст.; 48 №, 1370 ст.; 54 №, 1627 ст.; 2012, 51 №, 1158 ст.; 2013, 11 №, 234 ст.; 18 №, 369 ст.; 37 №, 700 ст.; 2014, 13 №, 203 ст.; 27 №, 511 ст.; 29 №, 565 ст.; 35 №, 732 ст.; 2015, 8 №, 98 ст.; 11 №, 131 ст.; 21 №, 294 ст.; 22 №, 306 ст.) татшӧм вежсьӧмъяс:

1. 52 статья гижны тадзи:

**“52 статья. Фондса сьӧмкудйысь рӧскод да Фондса сьӧмкудлӧн своднӧй сьӧмкуд росписьӧ**

 **вежсьӧмъяс пыртӧм вылӧ содтӧд помкаяс**

1. Фондса сьӧмкудйысь сьӧмсӧ видзӧны сӧмын сэтшӧм могъяс вылӧ, кутшӧмъясӧс урчитӧма Россия Федерацияса оланпастэчасӧн да Коми Республикаса оланпастэчасӧн, медицинскӧя быть страхуйтӧм йылысь оланпастэчас пыртӧмӧн, индӧм Фондлӧн сьӧмкуд серти, кутшӧмӧс вынсьӧдӧма Коми Республикаса оланпас.

2. Фондлӧн сьӧмкуд йылысь оланпасӧн вермӧны урчитны Россия Федерацияса сьӧмкуд кодекслӧн 217 статьяса 3 пунктӧн урчитӧм помкаяс дорӧ содтӧд помкаяс, медым пыртны Фондса сьӧмкудлӧн своднӧй сьӧмкуд росписьӧ вежсьӧмъяс Фондса сьӧмкуд йылысь оланпасӧ вежсьӧмъяссӧ пырттӧг “Коми Республикаса медицинскӧя быть страхуйтан мутас фонд” Коми Республикаса канму сьӧмкуд учреждениеса директорлӧн помшуӧмъяс серти.”.

2. 53 статьялӧн 1 юкӧнса медводдза абзацын “Коми Республикаса медицинскӧя быть страхуйтан мутас фондлӧн” кывъяс вежны “Коми Республикаса медицинскӧя быть страхуйтан мутас фонд” Коми Республикаса канму сьӧмкуд учреждениелӧн” кывъясӧн.

3. 62 статья киритны.

4. 77 статьяса 6 юкӧнлӧн коймӧд абзацӧ “помкаяс” кыв водзӧ содтыны “Россия Федерацияса сьӧмкуд кодекслӧн 217 статьяса 3 пунктӧн урчитӧм помкаяс дорӧ,” кывъяс.

**2 статья.** Урчитны, мый “Коми Республикаын сьӧмкуд система да сьӧмкуд удж йылысь” Коми Республикаса Оланпаслӧн 121 статьяса положениеӧн вӧдитчӧны Коми Республикаса сьӧмкуд системалысь сьӧмкуд лӧсьӧдігӧн да збыльмӧдігӧн артмӧм инӧда йитӧдъяс серти 2017 во вылӧ (2017 во вылӧ да 2018 да 2019 воясся планӧвӧй кадколаст вылӧ) сьӧмкудъяссянь заводитӧмӧн.

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося ода-кора тӧлысь 5 лун

40-РЗ №